VENDIM

Nr. 20/2024
PËR NGRITJEN E KOMISIONIT HETIMOR TË KUVENDIT PËR TRAJTIMIN E TË DHËNAVE TË SISTEMIT TIMS

Në mbështetje të nenit 77, pika 2, të Kushtetutës dhe nenit 25 të rregullores së Kuvendit, me propozim të një grupi deputetësh,

KUVENDI
I REPUBLIKËS SË SHQIPËRISË

VENDOSI:
I. Ngritjen e Komisionit Hetimor të Kuvendit për Trajtimin e të Dhënave të Sistemit TIMS. 

II. Komisioni Hetimor ka për objekt të veprimtarisë së tij:

i) shqyrtimin e çështjeve lidhur me kontrollin e veprimtarisë së institucioneve të ngarkuara me mbrojtjen e sistemit TIMS; dhe

ii) vlerësimin e nevojës për marrjen e masave administrative apo ndërhyrjet ligjore në legjislacionin përkatës në fuqi. 

III.
Komisioni ka të drejtë të hetojë dhe të bëjë transparencë të plotë për çdo çështje që përfshihet në objektin e punës së tij, në përputhje me parimet kushtetuese, veçanërisht parimin e ndarjes së pushteteve, duke mos iu mbivendosur punës së organeve të drejtësisë, parimin për një proces të rregullt ligjor, parimin e prezumimit të pafajësisë, parimin e paanshmërisë dhe respektimit të jetës private të individit. 

IV.
Komisioni Hetimor, i ngritur sipas këtij vendimi, bashkë me raportin përfundimtar i paraqet Kuvendit në seancë plenare rekomandime për marrjen e masave administrative dhe/ose ndryshime ligjore. 

V. Komisioni Hetimor do të përbëhet nga 15 (pesëmbëdhjetë) anëtarë, nga të cilët kryetari dhe 6 (gjashtë) anëtarë propozohen nga Grupi Parlamentar i Partisë Demokratike dhe 8 (tetë) anëtarë propozohen nga Grupi Parlamentar i Partisë Socialiste si më poshtë:

	1. Ervin Salianji
	kryetar
	PD

	2. Toni Gogu
	nënkryetar
	PS

	3. Nasip Naço
	anëtar
	PS

	4. Blerina Gjylameti
	anëtare
	PS

	5. Etilda Gjonaj
	anëtare
	PS

	6. Xhemal Qefalia
	anëtar
	PS

	7. Antoneta Dhima
	anëtare
	PS

	8. Bardhyl Kollçaku
	anëtar
	PS

	9. Denis Deliu
	anëtar

	PS

	10. Lindita Metaliaj
	anëtare
	PD

	11. Lefter Gështenja
	anëtar
	PD

	12. Asllan Dogjani
	anëtar

	PD

	13. Ramadan Likaj
	anëtar
	PD

	14. Luan Baçi
	anëtar
	PD

	15. Elda Hoti
	anëtare
	PD


    Anëtarët zëvendësues: 

	1. Eduart Nreca
	anëtar zëvendësues
	PS

	2. Laer Duraj
	anëtar zëvendësues
	PS

	3. Bledion Nallbati
	anëtar zëvendësues
	PD

	4. Isuf Celaj
	anëtar zëvendësues
	PD


VI. Komisioni Hetimor do të zhvillojë veprimtarinë e tij në një afat kohor 4-mujor nga data e miratimit të këtij vendimi. Në rast nevoje, me kërkesë të arsyetuar të Komisionit, Kuvendi vendos zgjatjen e afatit të ushtrimit të veprimtarisë së komisionit.

VII. Ngarkohen Kryetari i Kuvendit dhe Sekretari i Përgjithshëm për krijimin e kushteve të punës dhe mbështetjen logjistike të veprimtarisë së këtij Komisioni Hetimor.

VIII. Ky vendim hyn në fuqi menjëherë.

KRYETARE
 Lindita Nikolla
Miratuar në datën 21.3.2024. 
